— Наш калектыў, — расказвае Вольга Карась, — выконвае сямейна-абрадавыя, вясельныя, рэкруцкія, радзінныя, каляндарна-земляробчыя песні, а таксама калядныя, купальскія, юр’еўскія, вяснавыя і летнія карагоды. З задавальненнем спяваем жартоўныя песні, частушкі, танцуем вельмі прыгожыя танцы нашых землякоў — “Цёмна ночка”, “Месяц”, “Карапэт”, “Каблучок”, “Качан”, “Матлёт”, “Нарэчаньку”.